CELEX: 31981D0663
Language: el
Date: 1981-08-24 00:00:00
Title: 81/663/ΕΟΚ: Απόφαση τής Επιτροπής τής 24ης Αυγούστου 1981 περί αποδοχής αναλήψεως υποχρεώσεων σχετικά μέ τίς διαδικασίες αντιντάμπινγκ γιά τούς κόκκους γεωμήλων καταγωγής Καναδά

Avis juridique important

|

31981D0663

81/663/ΕΟΚ: Απόφαση τής Επιτροπής τής 24ης Αυγούστου 1981 περί αποδοχής αναλήψεως υποχρεώσεων σχετικά μέ τίς διαδικασίες αντιντάμπινγκ γιά τούς κόκκους γεωμήλων καταγωγής Καναδά  

Επίσημη Εφημερίδα αριθ. L 243 της 26/08/1981 σ. 0016 - 0017

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Αυγούστου 1981  περί αποδοχής αναλήψεως υποχρεώσεων σχετικά με τις διαδικασίες αντιντάμπινγκ για τους κόκκους γεωμήλων καταγωγής Καναδά  (81/663/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 10,  κατόπιν διαβουλεύσεων με τη Συμβουλευτική Επιτροπή που συστάθηκε με τον εν λόγω το κανονισμό,  Εκτιμώντας:  ότι η Επιτροπή επέβαλε, με τον κανονισμό (ΕΟΚ) αριθ. 1101/81 (2), προσωρινό δασμό αντιντάμπινγκ στις εισαγωγές κόκκων γεωμήλων καταγωγής Καναδά· ότι, συγχρόνως, η Επιτροπή αποδέχτηκε τις οικειοθελείς αναλήψεις υποχρεώσεων που προτάθηκαν από την εταιρεία Carnation - εναν από τους δύο προφανώς ενδιαφερόμενους Καναδούς εξαγωγείς - να αυξήσει τις τιμές της σε επίπεδο που να εξαλείψει το περιθώριο ντάμπινγκ που διαπιστώθηκε, και απάλλαξε τις εισαγωγές της από την εφαρμογή του προσωρινού δασμού·  ότι, όσον αφορά τον άλλο ενδιαφερόμενο εξαγωγέα, την εταιρεία Vauxhall Foods Ltd, το προσωρινό περιθώριο ντάμπινγκ καθορίσθηκε λαμβανομένου υπόψη του γεγονότος ότι η εταιρεία αυτή, κατά την περίοδο αναφοράς της έρευνας, είχε πωλήσει, με ζημία, σημαντικές ποσότητες του εν λόγω προϊόντος στην εσωτερική αγορά· ότι, επομένως, η κανονική αξία καθορίσθηκε με βάση την κατασκευασμένη αξία της εταιρείας, περιλαμβάνοντας ένα περιθώριο κέρδους 6 %· ότι, κατά συνέπεια, η Vaux- hall αμφισβήτησε τη διαπίστωση ντάμπινγκ, και ιδίως την πρόσθεση περιθωρίου κέρδους 6 %· ότι δεν ήταν αναγκαίο να ληφθεί απόφαση με βάση αυτά τα επιχειρήματα, διότι για την πραγματοποιήση του τελικού προσδιορισμού η Επιτροπή υπολόγισε την κανονική αξία με βάση τις πωλήσεις της εταιρείας στην εσωτερική αγορά, που έγιναν σε τιμή όχι κατώτερη από το κόστος παραγωγής, και που αντιπροσώπευαν το 1/3 περίπου του συνολικού όγκου των εσωτερικών πωλήσεων κατά τη διάρκεια της περιόδου αναφοράς της έρευνας καί, επομένως, θεωρήθηκε αξιόπιστο μέτρο συγκρίσεως·  ότι αυτή η κανονική αξία συγκρίθηκε με τις τιμές εξαγωγής της Vauxhall, για κάθε συναλλαγή, στο στάδιο εξόδου από το εργοστάσιο·  ότι, για την πραγματοποίηση ορθής συγκρίσεως μεταξύ κανονικής αξίας και τιμών εξαγωγής, ελήφθη υπόψη το γεγονός ότι ορισμένα μεταβλητέα έξοδα, όπως οι προμήθειες που πληρώνονται σε πωλητές, ανέκυψαν μόνο στην εσωτερική αγορά·  ότι η σύγκριση αυτή έδειξε ότι οι εξαγωγές προς την Κοινότητα που έγιναν από την εταιρεία Vauxhall κατά την περίοδο αναφοράς της έρευνας αποτελούσαν αντικείμενο ντάμπινγκ με ποικίλλοντα ποσοστά, σε ορισμένες περιπτώσεις μέχρι 20 %, με σταθμισμένο μέσο περιθώριο 6,9 %·  ότι, όσον αφορά τη ζημία που προκλήθηκε στον κλάδο παραγωγής της Κοινότητος από τις εισαγωγές που αποτελούσαν αντικείμενο ντάμπινγκ, η Επιτροπή δεν έλαβε πρόσθετες πληροφορίες· ότι, πάντως, η Vauxhall ισχυρίσθηκε ότι λόγω της ανεπάρκειας των γεωμήλων στον Καναδά, κατά το φετινό έτος εσοδείας, δεν είναι σε θέση να προμηθεύσει σημαντικές ποσότητες κόκκων γεωμήλων στους πελάτες της της ΕΟΚ καί, επομένως,  δεν μπορεί να προκαλέσει ζημία στους κοινοτικούς παραγωγούς· ότι ο ισχυρισμός αυτός δεν στηρίζεται στα γεγονότα που βρίσκονται στη διάθεση της Επιτροπής και η Vauxhall δεν παρέσχε αποδείξεις προς υποστήριξή του·  ότι η Vauxhall ενημερώθηκε, κατόπιν αιτήσεώς της, προφορικώς και γραπτώς για τα κύρια γεγονότα και εκτιμήσεις βάσει των οποίων προβλεπόταν να αναληφθεί οριστική απόφαση·  ότι η Vauxhall ανέλαβε οικειοθελώς την υποχρέωση να αυξήσει τις τιμές της σε επίπεδο που να εξαλείφει τα επιζήμια αποτελέσματα των εξαγωγών της προς την Κοινότητα·  ότι η Επιτροπή κρίνει αποδεκτή αυτή την ανάληψη υποχρεώσεως,  ΑΠΟΦΑΣΙΣΕ ΤΑ ΑΚΟΛΟΥΘΑ:  Άρθρο μόνο  Η Επιτροπή αποδέχεται την ανάληψη υποχρεώσεως που προτάθηκε από την εταιρεία Vauxhall Foods Ltd σχετικά με τη διαδικασία αντιντάμπινγκ για τις εισαγωγές κόκκων γεωμήλων, καταγωγής Καναδά, που υπάγονται στην κλάση ex 11.05 του Κοινού Δασμολογίου και αντιστοιχούν στον κώδικα ΝΙΜΕΧΕ ex 11.05-00.  Έγινε στις Βρυξέλλες, στις 24 Αυγούστου 1981.  Για την 'Επιτροπή  Wilhelm HAFERKAMKP  Αντιπρόεδρος  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 116 της 28. 4. 1981, σ. 11.